X-Faktor: Hujber Dávid új szemüveget kapott Gáspár Lacitól, de továbbjutást nem
A mentor csalódottan fogadta versenyzője előadását.
A szerény anyagi körülmények között élő 26 éves Hujber Dávid már azzal jól járt, hogy elment az X-Faktor válogatójára. Gáspár Laci ugyanis felajánlotta, hogy vesz neki egy új szemüveget. A mentor be is váltotta az ígéretét, a versenyző már ebben érkezett a székes feladat fordulójára.

  Nem csak az éneklésben támogattam meg abban, hogy jusson el idáig, én a szemüveget is felajánlottam neki, mert tényleg megindított ez az ember, megindított a története és megijedtem attól, hogy hogy fogok objektíven dönteni, hogy fogom megmondani neki, ha nem lesz olyan jó. Reméltem, hogy fog tudni élni a lehetőséggel

– mondta Gáspár Laci, aki csalódott volt, miután Dávid elénekelte az ő dalát.

  Az van, hogy nincs még meg az a technikai és énekbeli tudás, hogy egy nagyobb ívű dalban át tudd adni az érzelmeidet. Ezen a szinten már kellett volna egy lépcsőfokot lépned, vagy inkább ötöt. Hiszem, hogy van egy utad, amit már megtaláltál. Erről ne térj le, de sajnos erre nem tudok széket adni

– értékelt a mentor.

Kiemelt kép: rtl.hu
Szórakozás